พอดีว่าน้องอายุ 3ขวบ อุจจาระแข็ง เวลาถ่ายเลยทำให้มีแผลที่ขอบรูทวาร ต้องให้ยาอะไร
สวัสดีค่ะ อาการถ่ายแข็ง ถ่ายแล้วเจ็บ น่าจะมีภาวะท้องผูกอาการท้องผูก คืออาการถ่ายอุจจาระน้อยกว่าปกติหรือถ่ายอุจจาระไม่ออกเป็นเวลานาน มักเกิดจากสาเหตุการรับประทานอาหารที่มีกากใยน้อยหรือดื่มน้ำน้อย สาเหตุอื่นๆเช่นโรคลำไส้อุดตัน การได้รับยาบางชนิดเช่น ยารักษาอาการชัก ธาตุเหล็ก หรือมีภาวะไทรอยด์ต่ำ การอุจจาระแข็งมักเป็นภาวะที่เกิดร่วมด้วย และเป็นสาเหตุทำให้มีแผลที่ทวารหนักตามมาได้เบื้องต้นแนะนำให้ลูกดื่มน้ำมากๆในแต่ละวัน รับประทานอาหารที่มีกากใย ฝึกขับถ่ายให้เป็นเวลา การใช้ยาถ่ายในเด็กนั้นไม่แนะนำ ควรปรับพฤติกรรมดังกล่าวมาก่อน ถ้าไม่ดีขึ้นควรไปพบกุมารแพทย์ค่ะ